Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: iskolai tankönyvellátás rendjérõl szóló 23/2004. (VIII. 27.) OM-rendelet 8. § (1) aa), 9. § (10), 10. § (1)–(2), 20. § (1) d), 24. § (2)–(3).
Paragraph Index: 372

3. az Egyenlõ Bánásmód Hatósághoz vagy (választása szerint) az Országos Munkabiztonsági és Munkaügyi Fõfelügyelõség illetékes területi felügyelõségéhez fordulhat. (Természetesen kérheti az ombudsman segítségét is.) Csak akkor nem jelenti az egyenlõ bánásmód sérelmét a politikai vélemény mint világnézeti meggyõzõdés miatti hátrányokozás, ha az a munkáltatói szervezet jellegét alapvetõen meghatározó szellemiségbõl közvetlenül adódó, az adott foglalkozási tevékenység tartalma vagy természete miatt indokolt, arányos és valós foglalkoztatási követelményen alapul. Például nem jogsértõ, ha egy politikai párt a szószólója munkaviszonyát azért szünteti meg, mert az nyilvánosan a párt hivatalos-deklarált, programjának lényegét képezõ álláspontjával ellentétes politikai véleményt fogalmazott meg. Vitatható a munkáltatói intézkedés arányossága, így jogszerûsége, ha a szószóló szûk baráti körben fejtette ki a pártállásponttal ellenkezõ véleményét vagy az nem a pártprogram kiemelt részére vonatkozott. Egyértelmûen az egyenlõ bánásmód sérelmét jelenti, ha a pártiroda takarítójának munkaviszonyát szüntetik meg politikai véleménye miatt, még akkor is, ha nagy nyilvánosság elõtt hangoztatta politikai nézeteit.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes